สาวถูกหวยที่ 1 รวย 26 ล้าน (ชมคลิป)
ซื้อ-พ่อค้าเร่ หวย พ่อคูณ 92 เข้าเต็มๆ,บุญหล่นทับสาวชาวนาถูกหวยรางวัลที่ 1 แถมรางวัลพิเศษรวม 26 ล้าน เผยพ่อค้าเร่มาขายถึงบ้านเลยซื้อไว้เพียง 1 คู่ ตอนแรกไม่รู้ว่าถูกรางวัลพิเศษ พอไปแจ้งลงบันทึกประจำวันที่โรงพัก ผกก.ขอตรวจสอบอย่างละเอียดถึงรู้ว่าถูกรางวัลพิเศษอีกต่างหาก ส่วนเลขเด็ด 92 อายุหลวงพ่อคูณร่ำรวยกันถ้วนหน้าเช่นกัน ขณะที่ ผอ.สำนักงานสลากฯยืนยันตัวเลขที่ออกโปร่งใสอย่างแน่นอนตรวจสอบได้,ทุกวันหวยออกจะมีเศรษฐีใหม่เพิ่มขึ้นทุกครั้ง ล่าสุดสาวใหญ่เมืองช้างดวงเฮงถูกรางวัลที่ 1 แถมรางวัลพิเศษรวมเป็นเงินถึง 26 ล้านบาท ทั้งนี้เมื่อเวลา 16.30 น. วันที่ 16 มี.ค. น.ส.นิชฐินันท์ มั่นหมาย อายุ 41 ปี บ้านเลขที่ 179 หมู่ 3 บ้านปราสาท ต.บัวเชด อ.บัวเชด จ.สุรินทร์ เดินทางเข้าพบ พ.ต.อ.อนันต์ พิมพ์เจริญ ผกก.สภ.บัวเชด เพื่อขอลงบันทึกประจำวันไว้เป็นหลักฐานว่าถูกลอตเตอรี่รางวัลที่ 1 งวดประจำวันที่ 16 มี.ค.58 จำนวน 1 คู่ได้เงินรางวัล 4 ล้านบาทและยังถูกรางวัลพิเศษอีก 22 ล้านบาท รวม 26 ล้านบาท พร้อมโชว์ลอตเตอรี่ให้ดูเป็นขวัญตา,น.ส.นิชฐินันท์กล่าวด้วยน้ำเสียงที่ยังตื่นเต้นดีใจว่า มีอาชีพทำนาและไร่มันสำปะหลัง แต่งงานมีลูก 2 คน ฐานะพอมีกินมีใช้ ส่วนลอตเตอรี่ที่ถูกรางวัลมีพ่อค้าขี่รถจักรยานยนต์มาขายให้บริเวณบ้านจึงซื้อไว้ใบเดียว แต่พอประกาศผลรางวัลออกมาถึงกับตกใจมาก เมื่อพบว่าถูกรางวัลที่ 1 ตอนแรกยังไม่ทราบว่าถูกรางวัลพิเศษจึงรีบเดินทางมาลงบันทึกประจำวันที่โรงพัก กระทั่ง พ.ต.อ.อนันต์ พิมพ์เจริญ ผกก.ขอดูลอตเตอรี่และช่วยตรวจดูอย่างละเอียดอีกครั้งปรากฏว่าถูกรางวัลพิเศษอีก 22 ล้านบาท ทำให้ดีใจมาก และจะเดินทางไปกรุงเทพฯในเย็นวันเดียวกันนี้เพื่อขึ้นเงินรางวัล ส่วนเงินที่ได้ยังไม่คิดว่าจะทำอะไรบ้าง ขอตั้งสติก่อนเพราะตอนนี้ยังทำอะไรไม่ถูกเลย,นอกจากนี้เลขเด็ดอายุหลวงพ่อคูณส่งผลให้คอหวยร่ำรวยถ้วนหน้าเช่นกัน ภายหลังสำนักงานสลากกินแบ่งรัฐบาลประกาศผลออกรางวัลสลากกินแบ่งงวดวันที่ 16 มี.ค. ผลเลขท้าย 2 ตัวออก 92 ปรากฏว่าคอหวยต่างส่งเสียงฮือฮา เนื่องจากเลขดังกล่าวไปตรงกับอายุของหลวงพ่อคูณ ปริสุทฺโธ เจ้าอาวาสวัดบ้านไร่ ต.กุดพิมาน อ.ด่านขุนทด จ.นครราชสีมา,สอบถามนายสมบูรณ์ โสตถิอนันต์ หรือไก่โต้ง เลขานุการคณะกรรมการวัดบ้านไร่และลูกศิษย์ดูแลใกล้ชิดหลวงพ่อคูณ เปิดเผยกับผู้สื่อข่าวว่าหลังจากหวยออกมีคนโทรศัพท์มาสอบถามสายแทบไหม้ว่าถูกหวยหรือไม่ แต่ตนไม่ได้ซื้อเลย ส่วนใหญ่ลูกศิษย์ลูกหาของหลวงพ่อที่ชอบเล่นหวยต่างร่ำรวยกันทั่วหน้า แต่อีกหลายคนไปทุ่มซื้อเลข 91 เพราะไปตรงกับเลขเด็ดของอดีตรัฐมนตรี ส่วนเลข 92 ซื้อเป็นเลขรองแต่ถือว่าจำนวนมากเช่นกัน,ขณะที่ น.ส.จู ปริสุทธิชาติ หรือเจ๊จู กรรมการวัดบ้านไร่และลูกศิษย์ใกล้ชิดหลวงพ่อคูณอีกคนกล่าวว่า ถูกเลข 92 กับเขาเหมือนกันแต่ไม่ขอเปิดเผยตัวเลข ส่วนลูกศิษย์คนอื่นๆทราบว่าถูกหวยกันทั่วหน้าแทบทุกคน มากบ้างน้อยบ้างตามแต่ความชอบของแต่ละคน ทั้งลอตเตอรี่และหวยใต้ดินแต่ส่วนใหญ่หวยใต้ดินจะหาซื้อไม่ค่อยได้เพราะเจ้ามือไม่รับแทง แต่รวมกันแล้วเจ้ามือหลายคนน่าจะต้องจ่ายกันหลายล้านบาทเหมือนกัน,ส่วนการออกรางวัลสลากฯ ครั้งนี้มีนายสุรโชค ต่างวิวัฒน์ ผอ.รพ.สระบุรี เป็นประธานออกรางวัล โดยรางวัลเลขท้าย 3 ตัวได้แก่ หมายเลข 623, 622, 757, 339 รางวัลเลขท้าย 2 ตัว ได้แก่หมายเลข 92 และรางวัลที่ 1 ได้แก่หมายเลข 048151 ส่วนรางวัลที่ 1 พิเศษกลุ่มที่ 1 ได้แก่ ชุดที่ 27 หมายเลข 048151 และรางวัลที่ 1 พิเศษกลุ่มที่ 2 ได้แก่ ชุดที่ 63 หมายเลข 048151 ภายหลังจากเจ้าหน้าที่แสดงหมายเลขของรางวัลที่ 1 ออกมาแล้ว เหล่าเซียนหวยที่เข้ามาเฝ้าชมการออกรางวัลต่างเฮลั่นดังลั่นห้อง หลังการออกรางวัลเลขท้าย 92 ออกมา เนื่องจากตรงกับเลขอายุของพระเทพวิทยาคม หรือหลวงพ่อคูณ ปริสุทฺโธ อายุ 91 ปี ที่ย่างเข้า 92 ปี,ขณะที่ พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล กล่าวว่า สำหรับหวยงวดวันที่ 1 เม.ย. 58 นี้ สำนักงานสลากฯ จะกลับไปออกรางวัลที่สำนักงานสลากฯ สนามบินน้ำ ต.ท่าทราย อ.เมืองนนทบุรี ถือเป็นครั้งแรก หลังจากที่ย้ายสำนักงานออกจากถนนราชดำเนินกลาง ส่วนเลข 92 ที่ออกมานั้นเป็นการสร้างมูลค่าให้กับตัวเลขมากกว่าแต่ยืนยันว่าวิธีการออกสลากฯ เป็นหลักสากล ไม่สามารถกำหนดล่วงหน้าได้ ตัวเลขทุกตัวสามารถออกได้หมดแต่ไม่สามารถเชื่อมโยงได้ เพราะคณะกรรมการออกรางวัลและเจ้าหน้าที่จะหมุนเวียนกันในแต่ละงวด โดยยืนยันว่าการออกรางวัลของสำนักงานสลากฯ มีความโปร่งใส สามารถตรวจสอบได้,สำหรับกระแสเลขเด็ดหลวงพ่อคูณเคยสร้างความฮือฮามาแล้ว เมื่อสลากกินแบ่งรัฐบาลงวดวันที่ 1 พ.ย. 57 โดยเลขรางวัลที่ 1 หมายเลข 206608 และมีคอหวยหลายคนนำบัตรประจำตัวหลวงพ่อคูณไปแทงหวยและถูกกันถ้วนหน้า โดยเลขบัตรประจำตัวประชาชนของหลวงพ่อคูณคือ 5300800118608 หลายคนที่เป็นเซียนหวยมักจะนำเลขที่เกี่ยวข้องกับหลวงพ่อมาตีเป็นเลขเด็ดเสมอ และในงวดนี้ก็เช่นกันนำอายุไปแทงโดยในบัตรประชาชนระบุวัน เดือน ปีเกิดหลวงพ่อคูณคือวันที่ 5 ต.ค. 2466
บุญหล่นทับสาวชาวนาถูกหวยรางวัลที่ 1 แถมรางวัลพิเศษรวม 26 ล้าน เผยพ่อค้าเร่มาขายถึงบ้านเลยซื้อไว้เพียง 1 คู่ ตอนแรกไม่รู้ว่าถูกรางวัลพิเศษ พอไปแจ้งลงบันทึกประจำวันที่โรงพัก ผกก.ขอตรวจสอบอย่างละเอียดถึงรู้ว่าถูกรางวัลพิเศษอีก
ข่าวหน้า1,ถูกหวยรางวัลที่ 1,รางวัลพิเศษ,นิชฐินันท์ มั่นหมาย,สุรินทร์,ลงบันทึกประจำวัน,เลขเด็ดอายุหลวงพ่อคูณ,เลขเด็ด,อายุหลวงพ่อคูณ